sympa « Informasietegnologie
Soek jy `n eenvoudiger manier om toegangbeheerde massa e-posse te stuur?
Vrydag, September 14th, 2012
As jy die verantwoordelike persoon in jou departement vir die uitstuur van inligting aan ander personeellede of studente is, het jy waarskynlik al gewens daar is `n beter manier om die hele proses te vergemaklik.
Wel, daar is en die stelsel se naam is Sympa (Systeme de Multi-Postage Automatique (i.e. Automatic Mailing System)). Sympa is perfek vir die uitstuur en administrasie van massa e-posse, baie eenvoudig om te gebruik en kan selfs “mail merging” hanteer indien nodig.
Indien jy tot dusver Outlook gebruik het om e-posse te stuur aan groot groepe mense, het jy dalk al agtergekom dat daar `n beperking is op die aantal adresse waarheen jy kan stuur, naamlik 120. Sympa laat jou toe om aan `n onbeperkte hoeveelheid adresse te stuur. Jy kan ook verskeie lyste skep en die naam van die lys aanpas om meer beskrywend te wees. Onthou net, die naam van die lys is ook die e-pos adres waarvan jou e-pos gestuur gaan word, kies dus mooi!
Om `n sympa-lys te skep, kan jy dit self doen deur na http://sympa.sun.ac.za te gaan en te kliek op die “create list” oortjie. Onthou om al die velde op die vorm in te vul.
Alternatiewelik, as dit vir jou te oorweldigend lyk, kan jy ook `n versoek aan ons dienstoonbank stuur by help@sun.ac.za. met die volgende inligting:
1. Wie is die eienaar en verantwoordelike persoon vir die lys?
2. Wie mag stuur na die verspreidingslys?
3. Moet dit sigbaar of versteek wees in die Global Address List?
4. Vervaldatum van die lys?
5. Wie moet lede wees van die lys (volledige gebruikersname in xls/xlsx formaat)
6. Wie vra die verspreidingslys aan?
7. Wie mag die verspreidingslys aanpas? (byvoorbeeld nuwe lede byvoeg, ens.)
En voor jy kan sê “Sympa!”, sal jy na hartelus e-posse kan uitstuur. Meer inligting oor Sympa – http://en.wikipedia.org/wiki/Sympa
BRON: Pablo Korkie en Johan Loubser, IT
Tags: e-pos, e-pos lyste, sympa
Posted in E-pos, Algemeen | 2 Comments »